text: Overfaldet: Nu er der kommet et signalement
  16 juni 2015 kl. 13.37
  Politiet har nu udsendt et signalement af den mand, der overfaldt en 67-årig mand natten til tirsdag.
  Overfaldet skete i den 67-åriges hjem i nat på Nørrebrogade i Horsens. Det skete på 1.salen i hjemmet, hvor den 67-årige blev stukket i ryggen to gange. Han flygtede ned i kælderen, hvor der bor en bekendt, som kørte ham på sygehuset.
  Gerningsmanden flygtede ud af huset.
  Den 67-årige har været i livsfare, men hans tilstand er nu stabil, oplyser politiet.
  Gerningsmanden beskrives således:
  Udenlandsk af udseende, 175 cm høj, almindelig af bygning, iført blå bukser og en trøje, der var mørkere. Bar en djævlemaske.
  Motivet for overfaldet kendes ikke.
  Sydøstjyllands Politi er meget interesseret at høre fra vidner, som har set eller bemærket noget omkring Nørrebrogade 34 i Horsens mellem kl. ca. 3.18 og 3.35 i nat.
  Politiet har tlf. 114.
  